**Ministru kabineta noteikumu projekta „Noteikumi par valsts un Eiropas Savienības atbalsta piešķiršanu investīciju veicināšanai lauksaimniecībā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Noteikumi par valsts un Eiropas Savienības atbalsta piešķiršanu investīciju veicināšanai lauksaimniecībā” (turpmāk – noteikumu projekts) ir sagatavots, pamatojoties uz Lauksaimniecības un lauku attīstības likuma 5.panta ceturto daļu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts un Eiropas Savienības atbalsta pasākumu mērķis ir nodrošināt lauksaimnieciskās ražošanas un pārstrādes politikas jomu. Spēkā esošais tiesiskais regulējums nosaka valsts atbalsta pasākumus lauksaimniecības attīstībai, valsts atbalsta apmēru, piešķiršanas kritērijus un kārtību.Lai veicinātu investīciju piesaisti lauksaimniecības nozares modernizēšanai un sekmīgi izmantotu Eiropas Savienības piedāvātā atbalsta iespējas, pašlaik tiek piemēroti šādi atbalsta instrumenti:1. atbalsts investīcijām saimniecību un pārstrādes uzņēmumu modernizācijai;
2. kredītfonda aizdevumi;
3. kredītgarantiju atbalsts.

Lai sekmētu minēto projektu īstenošanu un lauksaimniecības nozarē iesaistītajiem uzņēmumiem būtu pieejamas ilgtermiņa investīcijas ar atbilstošām aizdevumu likmēm, papildus ir jāparedz atbalsts kredītprocentu daļējai dzēšanai.Pārtikas rūpniecība ir lielākā Latvijas apstrādes rūpniecības nozare un veido aptuveni piekto daļu no apstrādes rūpniecības pievienotās vērtības. 2012.gadā nozares IKP pievienotā vērtība bija 425,5 miljoni latu, un salīdzinājumā ar 2008.gadu (351,9 milj. latu) tā ir palielinājusies par 20,9% ar vienmērīgu pieaugumu katru gadu.2012.gadā turpināja palielināties lauksaimniecības, pārtikas un zivsaimniecības produktu eksports vērtības izteiksmē un lauksaimniecības, pārtikas un zivsaimniecības produkti bija nozīmīgākā Latvijas eksporta nozare (Ls 1 582,3 milj. jeb 20,6 % no Latvijas kopējās eksporta vērtības). Lauksaimniecības produktu pārstrādes rūpniecībā 2012.gadā nodarbināto skaits bija 30 tūkstoši, kas ir 3,4 % no kopējā nodarbināto skaita valstī.Lai gan nozares darbība kopumā ir veiksmīga, ES vienotajā tirgū Latvijai ir raksturīga sadrumstalota pārtikas produktu ražošana ar salīdzinoši nelielu ražošanas jaudu un saražotās produkcijas apjomu un augstu izmaksu slogu pret neto apgrozījumu, bet tas rada grūtības konkurēt vienotajā tirgū. Tādēļ nozarē tiek veikti pasākumi pārstrādes efektivitātes palielināšanai, investējot jaunās iekārtās un būvniecībā, lai palielinātu arī uzņēmumu konkurētspēju Latvijas un eksporta tirgos. To apliecina arī tas, ka Lauku attīstības programmas 2007.–2013.gadam pasākuma „Lauksaimniecības produktu pievienotā vērtības radīšana” projektos ir rezervēts viss pasākumam pieejamais publiskais finansējums.Uzņēmumiem trūkstot apgrozāmajiem līdzekļiem, projektu finansēšanai aktīvi tiek izmantoti banku kredīti. Savukārt kredīta procentu maksājumi būtiski sadārdzina nepieciešamās investīcijas. Lai arī vidējām svērtajām gada procentu likmēm aizņēmumiem latos bija tendence samazināties no 15,7% 2009.gadā līdz 8,48% 2012.gadā, 2013.gadā tā bija 9,63% apmērā (pēc Centrālās statistikas pārvaldes datiem).Pastāvot šādām aizdevumu procentu likmēm, uzņēmumos lieli līdzekļi, ko varētu izmantot investīcijām efektivitātes palielināšanai un jaunu darbavietu radīšanai, tiek novirzīti aizdevuma procentu maksājumiem.Tādēļ ir nepieciešams atbalsts kredītprocentu daļējai dzēšanai arī lauksaimniecības produktu pārstrādes komersantiem, jo tā tiktu veicināta uzņēmumu efektivitāte un nodrošināta arī turpmāka investīciju ieplūšana uzņēmumos.Valsts un Eiropas Savienības atbalsta pasākumu mērķis ir nodrošināt lauksaimniecības produktu ražošanas attīstību, veicinot lauku ekonomiskās telpas attīstību. Investīciju atbalsta pasākumi netiek finansēti no citiem fondiem.Ievērojot līdzšinējo atbalsta pasākumu efektivitāti, valsts atbalsta samazināšanos un valsts ekonomisko situāciju, gan lauksaimniekiem, gan lauksaimniecības produktu pārstrādes nozarei valsts un Eiropas Savienības atbalsts ļoti būtisks ir virzienos, kas stimulētu lauksaimnieka un lauksaimniecības produktu pārstrādes nozares dzīvotspēju un konkurētspēju. Atbalsts paredzēts investīciju veicināšanai lauksaimniecībā un lauksaimniecības produktu pārstrādē, kā arī materiālās bāzes uzlabošanai pētnieciskajās institūcijās un institūcijās, kas veic pētījumus lauksaimniecības nozares konkurētspējas palielināšanai. Atbalsts kredītprocentu daļējai dzēšanai un investīcijām materiālās bāzes pilnveidošanai 6 450 000 *euro* apmērā 2014.gadā tiks izmaksāts no Zemkopības ministrijas budžeta programmas 65.00.00. „Eiropas Lauksaimniecības fonda lauku attīstībai (ELFLA) projektu un pasākumu īstenošana” apakšprogrammas 65.06.00. „Maksājumu iestādes izdevumi Eiropas Lauksaimniecības fonda lauku attīstībai (ELFLA) projektu un pasākumu īstenošanai (2007–2013)” 2014.gadam piešķirtā finansējuma šādos Latvijas Lauku attīstības programmas 2007.–2013.gadam pasākumos:1. Lauku saimniecību modernizācija – 4 837 515 *euro*;
2. Lauksaimniecības produktu pievienotās vērtības radīšana – 1 612 485 *euro*.

Īstenotais atbalsta pasākums nedublēs jau īstenotos atbalsta pasākumus investīcijām saimniecību un pārstrādes uzņēmumu modernizācijai, bet gan būs papildu atbalsta instruments, nepārsniedzot kopējo investīciju projekta atbalsta intensitāti.Uz atbalstu var pretendēt jebkura persona, kura veic investīcijas lauku un lauksaimniecības attīstībā un kura atbilst noteikumu projekta tiesību normās minētajām prasībām.Izvērtējot atbalsta piešķiršanu, Lauku atbalsta dienests izskatīs pretendenta jau iepriekš iesniegto dokumentāciju.Noteikumu projekts paredz atzīt par spēku zaudējušiem 2012.gada 13.novembra Ministru kabineta noteikumus Nr.775 „Kārtība, kādā piešķir valsts un Eiropas Savienības atbalstu investīciju veicināšanai lauksaimniecībā un investīcijām materiālās bāzes pilnveidošanai”. |
| 3. | Projekta izstrādē iesaistītās institūcijas | Zemkopības ministrija un Lauku atbalsta dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kas nodarbojas ar lauksaimniecisko ražošanu, lauksaimniecības produktu pārstrādes uzņēmumi un lauksaimniecības pakalpojumu kooperatīvi – kopā aptuveni 470 valsts atbalsta saņēmēju |
| 2. | Tiesiskā regulējuma ietekme uz tautsaimniecību un administratīvo slogu |  Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014.gads** | Turpmākie trīs gadi (*euro*) |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |   4 837 500 |  0  | Nav attiecināms | Nav attiecināms | Nav attiecināms |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   4 837 500 |  0 | Nav attiecināms | Nav attiecināms | Nav attiecināms |
| 1.2. valsts speciālais budžets |   0 |   0 | Nav attiecināms | Nav attiecināms | Nav attiecināms |
| 1.3. pašvaldību budžets |   0 |   0 | Nav attiecināms | Nav attiecināms | Nav attiecināms |
| 2. Budžeta izdevumi: |   6 450 000 |  0 | Nav attiecināms | Nav attiecināms | Nav attiecināms |
| 2.1. valsts pamatbudžets |  6 450 000 |  0 | Nav attiecināms | Nav attiecināms | Nav attiecināms |
| 2.2. valsts speciālais budžets |   0 |   0 | Nav attiecināms | Nav attiecināms | Nav attiecināms |
| 2.3. pašvaldību budžets  |   0 |   0 | Nav attiecināms | Nav attiecināms | Nav attiecināms |
| 3. Finansiālā ietekme: | –1 612 500 |  0 | Nav attiecināms | Nav attiecināms | Nav attiecināms |
| 3.1. valsts pamatbudžets | –1 612 500 |  0 | Nav attiecināms | Nav attiecināms | Nav attiecināms |
| 3.2. speciālais budžets |   0 |   0 | Nav attiecināms | Nav attiecināms | Nav attiecināms |
| 3.3. pašvaldību budžets  |   0 |   0 | Nav attiecināms | Nav attiecināms | Nav attiecināms |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |   0     |   0 | Nav attiecināms | Nav attiecināms | Nav attiecināms |
|   0 | Nav attiecināms | Nav attiecināms | Nav attiecināms |
|   0 | Nav attiecināms | Nav attiecināms | Nav attiecināms |
| 5. Precizēta finansiālā ietekme: |  –1 612 500 |  0 | Nav attiecināms | Nav attiecināms | Nav attiecināms |
| 5.1. valsts pamatbudžets |  0 | Nav attiecināms | Nav attiecināms | Nav attiecināms |
| 5.2. speciālais budžets |   0 | Nav attiecināms | Nav attiecināms | Nav attiecināms |
| 5.3. pašvaldību budžets  |   0 | Nav attiecināms | Nav attiecināms | Nav attiecināms |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): |   Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Atbalsts kredītprocentu daļējai dzēšanai un investīcijām materiālās bāzes pilnveidošanai (6 450 000 *euro* 2014.gadā) tiks izmaksāts no Zemkopības ministrijas budžeta programmas 65.00.00. „Eiropas Lauksaimniecības fonda lauku attīstībai (ELFLA) projektu un pasākumu īstenošana” apakšprogrammas 65.06.00. „Maksājumu iestādes izdevumi Eiropas Lauksaimniecības fonda lauku attīstībai (ELFLA) projektu un pasākumu īstenošanai (2007–2013)” 2014.gadam piešķirtā finansējuma šādos Latvijas Lauku attīstības programmas 2007.–2013.gadam pasākumos:1. Lauku saimniecību modernizācija – 4 837 515 *euro*;
2. Lauksaimniecības produktu pievienotās vērtības radīšana – 1 612 485 *euro*.

Kopējais publiskais finansējums ir 6 450 000 *euro*, tai skaitā ES līdzfinansējums (75%) 4 837 500 *euro* un valsts līdzfinansējums (25%) 1 612 500 *euro*.2013.gada nogalē Eiropas Lauksaimniecības fondā lauku attīstībai ir izveidojusies situācija, kad neplānoti ir tikuši lauzti vairāki liela apjoma līgumi vairākos pasākumos, piemēram, 1.2.1. „Lauku saimniecību modernizācija”, 3.1.2. „Atbalsts uzņēmumu radīšanai un attīstībai” un 1.2.3. „Lauksaimniecības un mežsaimniecības produktu pievienotā vērtība”. Tāpēc ir radusies valsts budžeta līdzekļu ekonomija un tos iespējams novirzīt citu atbalsta pasākumu segšanai. Lauku attīstības programmas 2007.–2013.gadam (turpmāk – LAP) kopējais pieejamais finansējums netiks pārsniegts, bet ir atbrīvojušies finanšu līdzekļi kredītfonda pasākumā, jo šis pasākums tiek slēgts un neizmantotie finanšu līdzekļi tiek atdoti atpakaļ Lauku atbalsta dienestam. Lauku atbalsta dienests neizmantotos finanšu līdzekļus pārskaitīs valsts budžeta ieņēmumos. Šo finanšu līdzekļu apmērs LAP nākamajā deklarācijā Eiropas Komisijai tiks samazināts, tā atbrīvojot LAP finanšu līdzekļus citiem atbalsta pasākumiem, kas pēc to īstenošanas atkal tiks deklarēti Eiropas Komisijai. |

*Anotācijas IV sadaļa – projekts šo jomu neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2013.gada 18.decembra Regula (EK) Nr.[1407/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352).Komisijas 2013.gada 18.decembra Regula (EK) Nr.[1408/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) par Līguma par Eiropas Savienības darbību 107. un 108.panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013.gada 24.decembris, Nr. L 352);Padomes 2005.gada 20.septembra Regula (EK) Nr.[1698/2005](http://eur-lex.europa.eu/LexUriServ/LexUriServ.do?uri=CONSLEG:2005R1698:20100101:LV:HTML) par atbalstu lauku attīstībai no Eiropas Lauksaimniecības fonda lauku attīstībai (ELFLA) (Eiropas Savienības Oficiālais Vēstnesis, 2005.gada 21.oktobris, Nr. L 277) (turpmāk – Padomes Regula Nr.[1698/2005](http://eur-lex.europa.eu/LexUriServ/LexUriServ.do?uri=CONSLEG:2005R1698:20100101:LV:HTML));Komisijas 2008.gada 6.augusta Regula (EK) Nr.[800/2008](http://pro.nais.lv/naiser/esdoc.cfm?esid=32006R1857), kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (Vispārējā grupu atbrīvojuma regula) (Eiropas Savienības Oficiālais Vēstnesis, 2008.gada 9.augusts, L 214/33);Eiropas Komisijas 2013.gada 29.novembra regula Nr.1224/2013 ar ko groza Regulu Nr. 800/2008 attiecībā uz tās piemērošanas termiņu (Eiropas Savienības Oficiālais Vēstnesis, 2013.gada 30.novembris, L 320/22). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2013.gada 18.decembra Regula (EK) Nr.[1407/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr. L 352) (turpmāk – Komisijas Regula Nr.[1407/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML));Komisijas 2013.gada 18.decembra Regula (EK) Nr.[1408/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) par Līguma par Eiropas Savienības darbību 107. un 108.panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013.gada 24.decembris, Nr. L 352) (turpmāk – Komisijas Regula Nr.[1408/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML));Padomes 2005.gada 20.septembra Regula (EK) Nr.[1698/2005](http://eur-lex.europa.eu/LexUriServ/LexUriServ.do?uri=CONSLEG:2005R1698:20100101:LV:HTML) par atbalstu lauku attīstībai no Eiropas Lauksaimniecības fonda lauku attīstībai (ELFLA) (Eiropas Savienības Oficiālais Vēstnesis, 2005.gada 21.oktobris, Nr. L 277) (turpmāk – Padomes Regula Nr.[1698/2005](http://eur-lex.europa.eu/LexUriServ/LexUriServ.do?uri=CONSLEG:2005R1698:20100101:LV:HTML));Komisijas 2008.gada 6.augusta Regula (EK) Nr.[800/2008](http://pro.nais.lv/naiser/esdoc.cfm?esid=32006R1857), kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (Vispārējā grupu atbrīvojuma regula) (Eiropas Savienības Oficiālais Vēstnesis, 2008.gada 9.augusts, L 214/33) (turpmāk – Komisijas Regula Nr.800/2008) |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas Regulas Nr.800/2008 I pielikums | Noteikumu projekta 3.3.apakšpunkts | Komisijas Regulas Nr.800/2008 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.1407/2013 6.panta 1.punkts | Noteikumu projekta 28.5., 35.9. un 47.2.apakšpunkts | Komisijas Regulas Nr.1407/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.1407/2013 1.panta 1.punkts | Noteikumu projekta 8.2.apakšpunkts | Komisijas Regulas Nr.1407/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.1407/2013 3.panta 2.punkts | Noteikumu projekta 10.5.apakšpunkts | Komisijas Regulas Nr.1407/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.1407/2013 2.panta 2.punkts | Noteikumu projekta 10.5.apakšpunkts | Komisijas Regulas Nr.1407/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.1407/2013 1.panta 2.punkts | Noteikumu projekta 21.2.apakšpunkts, 32. un 41.punkts | Komisijas Regulas Nr.1407/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Padomes Regulas Nr.1698/2005 26.panta 2.punkts un 36.panta „a” punkta „i”, „ii” un „iii” apakšpunkts | Noteikumu projekta 16. un 25.punkts | Padomes Regulas Nr.1698/2005 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.1408/2013 6.panta 1.punkts | Noteikumu projekta 17.10.apakšpunkts | Komisijas Regulas Nr.1408/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.1408/2013 1.panta 1.punkts | Noteikumu projekta 8.3.apakšpunkts | Komisijas Regulas Nr.1408/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.1408/2013 3.panta 2.punkts | Noteikumu projekta 10.6.apakšpunkts | Komisijas Regulas Nr.1408/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.1408/2013 2.panta 2.punkts | Noteikumu projekta 10.6.apakšpunkts | Komisijas Regulas Nr.1408/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.1408/2013 1.panta 2. un 3.punkts | Noteikumu projekta 13.punkts | Komisijas Regulas Nr.1408/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Ministru kabineta noteikumu projekts sagatavots, ievērojot Eiropas normatīvajos aktos un Eiropas Savienības Pievienošanās līgumā noteiktās prasības.Nav nepieciešams Eiropas Komisijai sniegt paziņojumu par atbalsta pasākumiem, kas minēti noteikumu projekta II nodaļas 12.2. un 12.4.apakšpunktā, jo atbalsts tiek sniegts saskaņā ar Komisijas Regulas Nr. [1408/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) nosacījumiem, un kas minēti noteikumu projekta III nodaļas 21.2.apakšpunktā, IV nodaļā un V nodaļas 40.4. un 40.5. apakšpunktā, jo atbalsts tiek sniegts saskaņā ar Komisijas Regulas Nr. [1407/2013](http://eur-lex.europa.eu/LexUriServ/LexUriServ.do?uri=OJ:L:2006:379:0005:01:LV:HTML) nosacījumiem. Paziņojums nav jāsniedz arī par noteikumu projekta V nodaļas 40.1.,40.2., 40.3. un 40.6.apakšpunktā minēto atbalstu, jo atbalsts tiek plānots nesaimnieciskām darbībām saskaņā ar Kopienas nostādņu par valsts atbalstu pētniecībai, attīstībai un inovācijai 3.1.1.apakšpunktu.Komisijas paziņojums Kopienas pamatnostādnes par valsts atbalstu grūtībās nonākušu uzņēmumu glābšanai un pārstrukturēšanai (2004/C 244/02) (Eiropas Savienības Oficiālais Vēstnesis, 2004.gada 1.oktobris, Nr.C 244) (turpmāk – Komisijas paziņojums (2004/C 244/02)).Komisijas paziņojuma (2004/C 244/02) 9.–11.punkts atbilst noteikumu projekta 8.1.apakšpunktam.Kopienas nostādnes par valsts atbalstu pētniecībai, attīstībai un inovācijai (Eiropas Savienības Oficiālais Vēstnesis, 2006.gada 30.decembris, Nr.C 323) (turpmāk – Kopienas nostādnes).Kopienas nostādņu 3.1.1.apakšpunkts atbilst noteikumu projekta 43.punktam.Kopienas pamatnostādnes par valsts atbalstu lauksaimniecības un mežsaimniecības nozarē 2007.–2013.gadam (Eiropas Savienības Oficiālais Vēstnesis, 2006.gada 27.decembris, C 319) turpmāk – Kopienas pamatnostādnes) pagarinātas līdz 2014.gada 30.jūnijam saskaņā ar Komisijas paziņojums par Kopienas pamatnostādņu attiecībā uz valsts atbalstu lauksaimniecības un mežsaimniecības nozarē 2007.–2013. gadā grozījumiem un piemērošanas termiņa pagarinājumu (Eiropas Savienības Oficiālais Vēstnesis, 2013.gada 20.novembris, C 339). Kopienas pamatnostādņu IV.A. nodaļas nosacījumi atbilst noteikumu projekta 12.1. un 12.3.apakšpunktam un 21.1.apakšpunktam.Pamatojoties uz Kopienas pamatnostādnēm, noteikumu projekta 12.1. un 12.3.apakšpunktā un 21.1.apakšpunktā paredzēts, ka tiks īstenota atbalsta programma kredītprocentu daļējai dzēšanai lauksaimniekiem un lauksaimniecības pakalpojumu kooperatīvajām sabiedrībām saskaņā ar 04.12.2013. pieņemto Eiropas Komisijas lēmumu Nr. SA.37694(2013/N) „Atbalsts kredītprocentu daļējai dzēšanai” (publicēts Eiropas Kopienu Oficiālajā Vēstnesī 28.01.2014. Nr.C 25). 2013.gada 4.decembrī valsts atbalsts kredītprocentu daļējai dzēšanai lauksaimniekiem un lauksaimniecības pakalpojumu kooperatīvajām sabiedrībām tika saskaņots līdz 2019.gada 31.decembrim. |
| Cita informācija | Nav. |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautis­kā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Iekļauj informāciju atbilstoši instrukcijas 58.1.apakšpunktā noteiktajam |  Projekts šo jomu neskar. |  Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām |  Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par noteikumu projektu lauksaimnieku nevalstiskās organizācijas ir informētas, nosūtot noteikumu projektu uz to e-pasta adresēm. |
| 2. | Sabiedrības līdzdalība projekta izstrādē | Noteikumu projekta izstrādē iesaistījās Lauksaimniecības Organizāciju sadarbības padome, biedrība „Zemnieku saeima” un Latvijas pārtikas uzņēmumu federācija. |
| 3. | Sabiedrības līdzdalības rezultāti | Noteikumu projekts saskaņots ar Lauksaimniecības Organizāciju sadarbības padomi, biedrību „Zemnieku saeima” un Latvijas pārtikas uzņēmumu federāciju. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Zemkopības ministrija un Lauku atbalsta dienests. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav. |

Zemkopības ministrs J.Dūklavs

2014.05.09. 9:52

L.Voiče

6702712, Linda.Voice@zm.gov.lv